《李白祠迎送神词三章 其二 降神》
明代·孙承恩

灵夭矫兮既临，坐瑶席兮顾歆。咫尺兮不获以睹，渺余思兮心咫苦。

酌清流兮荐觞，采兰花兮作殽脯。鼓瑟兮吹竽，致慇勤兮为君娱。

君弗娱兮曷处，怅盘桓兮聊延伫。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。